open-index/open-wikipedia-markdown huggingface dataset:
Kusamakura

***Kusamakura*** (en ; en ) é unha novela de Natsume Sōseki, publicada no 1906. O autor describíuna como unha "novela *haiku*", polo seu peculiar estilo de escrita.

## Sinopse 
*Kusamakura* conta a historia dun artista que se retira a un afastado hotel nas montañas, onde coñece á súa anfitrioa, O-Nami, que lle recorda á *Ophelia* (c. 1851) de John Millais (1829-1896). Malia estar á procura de temas para pintar, pasa a meirande parte do seu tempo escribindo poesía. As súas poesías intégranse nun texto que reflicte escenas da súa vida de reclusión. Estas meditacións conteñen numerosas citas e referencias a pintores e escritores xaponeses, chineses e europeos. Por exemplo, o protagonista analiza a diferenza entre poesía e pintura defendida por Ephraim Lessing (1729-1781) no seu *Laokoon oder Ueber die Grenzen der Malerei und Poesie* ("Laocoonte, ou Sobre os principios da arte e da poesía", 1766). Outros autores mencionados na obra son Wang Wei (699-759), Matsuo Bashō (1644-1694), Laurence Sterne (1713-1768), Oscar Wilde (1854-1900) e Henrik Ibsen (1828-1906).

O duodécimo capítulo contén un panexírico polo pasamento de Misao Fujimura (1886-1903), un estudante de Sōseki que se suicidou nas cataratas de Kegon. O escritor descríbeo como un acto heroico en nome da poesía.

## Traducións 
### En castelán 
* *Kusamakura* (2009). Tradución directa de Emilio Masiá e Moe Kuwano. Ediciones Sígueme. .

## Notas 
## Véxase tamén 
### Bibliografía 
* Asakura, K. (2005). *Jisatsu no shisō* 自殺の思想 [Pensar o suicidio; en xaponés]. Edicións Ōta. ISBN 978-4-87233-945-1
* Sōseki, N. (2021). *Kusamakura* (en castelán). Tradución de Emilio Masiá e Moe Kuwano. Ediciones Sígueme. ISBN 978-84-301-2089-5
Damaraland

**Damaraland** ou **Damaralandia** (neoloxismo de orixe alemá: *terra de damaras*) foi, desde finais do século XIX até finais da Primeira guerra mundial, o norte da rexión central do suroeste da África alemá.  

## Extensión e historia do nome 
A rexión denominada **Damaraland** coincidía co territorio habitado pola etnia herero, xente que no século XIX era xeralmente coñecida polos europeos como "damaras".

A rexión tiña fronteiras imprecisas, quedando limitada ao norte por Ovambolandia, ao oeste polo deserto do Namib, ao leste polo deserto do Kalhaari e ao sur pola rexión de Windhoek.  

O nome quedou en desuso co fin da presenza alemá no suroeste de África, pero foi retomado na década de 1970 polo réxime do *apartheid* surafricano, que iniciou a creación dun bantustán chamado "Damaraland" destinado a ser "estado autónomo" do país da xente damara. Con este obxectivo, en 1980 creouse un goberno local e iniciáronse os cambios institucionais necesarios para constituír o novo ente político. O bantustán proxectado de Damaralandia estaba situado no extremo litoral occidental do territorio que se coñecía con ese nome no s. XIX, cunha extensión moito menor que o territorio histórico. 

O novo Damaraland, como todos os outros bantustanes proxectados do suroeste de África, foi abolido en maio de 1989, ao comezo do proceso de transición que levou á independencia de Namibia.

## Notas 
## Véxase tamén 
### Outros artigos 
* Apartheid
* Rata toupa damaralense

### Ligazóns externas 
* Vingerclip Rock Formation, Damaraland, Namibia
O Faílde, Freixeiro, Santa Comba

**O Faílde** é un lugar da parroquia de Freixeiro, no concello coruñés de Santa Comba, na comarca do Xallas.

Sitúase xunto ao Faílde (Suevos, A Baña).

## Lugares e parroquias 
### Lugares de Freixeiro 
### Parroquias de Santa Comba 
## Notas 
## Véxase tamén 
### Outros artigos 
* Lugares de Santa Comba
Areteo

**Areteo** chamado a miúdo **o Capadocio** (latín *Aretaeus*, grego antigo Αρεται̂ος Καππάδοξ) foi un médico grego, un dos máis famosos de todos os médicos gregos antigos, pero non se coñecen detalles da súa vida.
## Traxectoria 
Probabelmente viviu no século I durante os reinados de Nerón e Vespasiano. Escribiu en grego xónico un tratado xeral sobre enfermidades que aínda existe, onde describía os síntomas minuciosamente. O seu sistema de loita contra as enfermidades era bastante intelixente e máis enérxico que o dos metódicos. Na súa práctica seguiu as ensinanzas de Hipócrates, pero prestou pouca atención ao que se chamaba "as accións naturais do sistema" e ao contrario do seu inspirador, non dubidaba en contrarrestalas cando lle parecían prexudiciais.

Polo que se deduce dos seus tratamentos, utilizaba purgas, narcóticos, flebotomías e elementos externos. Algúns o consideran membro da seita dos pneumáticos, próxima á escola dogmática, porque mantiña doutrinas similares ás desta escola de medicina, e segundo outros debería situarse na seita dos eclécticos ou empíricos.

A súa obra consta de oito libros, dos cales catro se titulan Περὶ Αἰτιω̂ν καὶ Σημείων  ̓Οξέων καὶ Χρονίων Παθω̂ν, *De Causis et Signis Acutorum et Diuturnorum Morborum*, e os outros catro Περὶ Θεραπείας  ̓Οξέων καὶ Χρονίων Παθω̂ν, *De Curatione Acutorum et Diuturnorum Morborum*, conservados case completos, aínda que faltan algúns capítulos.

## Notas
Diofanto de Siracusa

**Diofanto de Siracusa** (en latín *Diophantus*, en grego antigo Διόφαντος), nado en Siracusa, foi un filósofo da escola pitagórica que se cre que escribiu unha obra sobre a orixe do mundo, mencionada por Teodoreto.
## Notas
Rata toupa damarense

A **rata toupa peluda**, **rata toupeira damarense** ou **rata toupa de Damara** (***Fukomys damarensis***, Sin.: *Cryptomys damarensis*), tamén abreviado ás veces ***DMR*** polas súas siglas en inglés, é unha especie de mamífero roedor da familia Bathyergidae. Esta rata toupa vive en túneles de Angola e Namibia (véxase Damaraland). Xunto coa rata toupeira espida, é un dos dous únicos mamíferos eusociais coñecidos, caracterizados por unha estrutura social complexa na cal só uns poucos individuos se reproducen e o resto da colonia desempeña funcións de coidado ou traballo.

A especie foi descrita por primeira vez en 1838 polo naturalista irlandés William Ogilby. 

## Descrición 
A **rata toupa damarense** ten ollos pequenos, aínda que son cegos. Teñen patas pequenas, que se usan para empurrar os seus corpos a través dos tobos e túneles, e orellas debaixo da pel. As súas fosas nasais son pequenas e pódense obstruír ao escavar nos seus extensos sistemas de túneles. 

## Alimentación e estilo de vida 
Boa parte da flora das rexións secas de Angola e Namibia, para sobreviviren, manteñen a maioría dos seus nutrientes nas raíces subterráneas. Estas son as raíces nas que as '''*F.* *damarensis*'* buscan o seu sustento, aínda que son moi escasas, polo que estes roedores poden camiñar durante quilómetros para atopalas; son capaces de dispersarse por longas distancias que superan os 4km, o que indica unha gran adaptabilidade e capacidade de exploración​. Usan os seus dentes dianteiros para roer o chan e crear novos túneles. 

Cando unha destas ratas toupa atopa unha raíz, pica nela e come só unha parte dela para que a planta non morra. Isto permítelle volver máis tarde, nas estacións secas. 

Ademais, estudos sobre o comportamento no interior dos seus túneles revelan accións fascinantes como a realización de movementos ondulatorios co seu corpo, similares aos dun baile *breakdance''. Estas accións parecen ser desencadeadas por estímulos sensoriais específicos como vibracións e correntes de aire.

## Notas 
## Véxase tamén 
### Outros artigos 
* rata toupa
* rata toupa espida
FFS

**FFS** (unha abreviación de **F**ranz **F**erdinand e **S**parks) foi un supergrupo formado pola banda escocesa de indie rock Franz Ferdinand e a estadounidense de art rock Sparks. A súa formación anunciouse o 9 de marzo de 2015, pero os dous grupos levaban gravando dende polo menos mediados dos anos 2000. O álbum de estrea homónimo do grupo gravouse a finais de 2014 e foi publicado a través de Domino Recording Company no Reino Unido o 8 de xuño e nos Estados Unidos o 9 de xuño de 2015.

## Historia 
### Pre-formación 
Franz Ferdinand e Sparks comezaron a traballar orixinalmente xuntos en 2004, pouco despois do lanzamento do álbum de estrea dos primeiros, *Franz Ferdinand*, cando se descubriu que as dúas bandas eran fans unha da outra. Enviáronse uns aos outros algunhas demos, unha das cales era "Piss Off", o duodécimo tema en *FFS*, pero as dúas bandas estaban ocupadas con outras actividades e non puideron gravar un álbum por completo xuntos. A gravación demo de "Piss Off" de Sparks foi lanzada na súa colección de grandes éxitos *Past Tense: The Best of Sparks* en 2019

### Formación e *FFS* 
En 2013 anunciouse que as dúas bandas actuarían no Festival de Música e Artes do Val de Coachella dese ano. Mentres buscaba un dentista en San Francisco, Alex Kapranos, o cantante principal de Franz Ferdinand, foi atopado por Ron e Russell Mael dos Sparks. Os irmáns Mael invitaron á banda a ver o seu concerto no festival, e despois as dúas bandas estiveron de acordo en que era hora de gravar un álbum xuntos.

O 1 de abril anunciouse que a banda lanzaría o seu álbum de estrea homónimo o 8 8 de xuño no Reino Unido e o 9 nos Estados Unidos. *FFS* gravouse nos RAK Studios de Londres durante 15 días a finais de 2014. O disco foi producido por John Congleton e publicado con críticas positivas e moi boas vendas.

Para promover o álbum, FFS apareceu no programa de televisión da BBC *Later with Jools Holland* o día 21 de maio de 2015 (tempada 46, episodio 4).

### Separación 
Franz Ferdinand e Sparks volveron traballar nos seu proxectos propios. Sparks editou o álbum *Hippopotamus* en setembro de 2017, e Franz Ferdinand lanzou *Always Ascending* en febreiro de 2018. FFS marcou a última participación de Nick McCarthy xunto a membros de Franz Ferdinand, antes de que abandonase a banda por compromisos familiares. Alex Kapranos declarou publicamente en múltiples ocasións que Franz Ferdinand non ten intención de retomar as actividades da banda.

## Discografía 
### Álbums 
## Notas 
*
Purchena

**Purchena** é un concello español da provincia de Almería (Andalucía). Atópase a unha altitude de 555 metros sobre o nivel do mar e a 91 km da capital de provincia, Almería.

## Demografía 
En 2023 a poboación ascendía a 1&nbsp;551 habitantes.

## Notas 
## Véxase tamén 
### Outros artigos 
*Lista de concellos de Almería
Principio de q-expansión

En matemáticas, o **principio de q-expansión**  establece que unha forma modular *f* ten coeficientes nun módulo *M* se a súa *q-expansión* en suficientes cúspides se asemella á *q-expansión* dunha forma modular *g* con coeficientes en *M*. Este principio foi introducido por Nicholas Katz en 1973.

## Véxase tamén 
### Bibliografía 
*
Agrupación Folklórica Rosalia de Castro (Fonoteca 92)

A quincuaxésimo sétima casete da colección Fonoteca 92 é un EP que recolle oito temas interpretados pola Asociación Cultural Rosalía de Castro de Padrón, foi publicado en 1992 pola Editorial Compostela de *El Correo Gallego*.

## Lista de cancións 
## Notas
Misao Fujimura

**Misao Fujimura** (xaponés: *Fujimura Misao* 藤村操), nado o 20 de xullo do 1886 e finado o 22 de maio do 1903, foi un estudante de filosofía e poeta xaponés, recordado polo seu poema de despedida.

## Traxectoria 
Fujimura naceu en Hokkaidō no 1886. O seu avó foi un samurai do dominio de Morioka, e o seu pai foi trasladado á illa de Hokkaidō logo da Restauración Meiji como director do Banco de Hokkaidō. Fujimura estudou a secundaria en Sapporo, para logo trasladarse a Tokyo coa intención de preparar os exames de ingreso para a Universidade Imperial.

Posteriormente, viaxou ás cataratas de Kegon, en Nikkō, unha zona célebre polas súas paisaxes. Alí, escribiu o seu poema de despedida no tronco dunha árbore para logo suicidarse. A súa tumba atópase no Cemiterio Aoyama da capital nipoa.

A historia foi moi comentada nos xornais da época. O famoso novelista Natsume Sōseki (1867-1916), naquela época profesor no instituto de Fujimura, reflexionou sobre a súa morte na súa obra *Kusamakura* (1906).

## Poema 
O poema de Fujimura reflexiona sobre as causas que o conduciron ao suicidio. Os versos reflicten unha visión existencialista da realidade e da vida, comparando a inmensidade do mundo coa insignificancia do ser humano. O texto é o seguinte:
**Pensamentos no precipicio**

Que vasto é o universo!
Que eterna a historia!
Quixen medir a inmensidade deste diminuto corpo.
Que autoridade ten a filosofía de Horacio?
A verdadeira natureza de toda a creación
é, nunha palabra, inescrutable.
Con este remorso, decido morrer.
De pé nunha pena sobre a cascada
carezo de temor algún.
Comprendo agora, por vez primeira,
que o gran pesimismo non é senón un grande optimismo.

## Notas 
## Véxase tamén 
### Bibliografía 
* Asakura, K. (2005). *Jisatsu no shisō* 自殺の思想 [Pensar o suicidio; en xaponés]. Edicións Ōta. ISBN 978-4-87233-945-1

### Ligazóns externas 
* Fujimura, M. (1903): *Gantou no kan* 巌頭の感 (texto completo en xaponés)
* Illingworth, D. (23 de marzo do 2016): The Suicide Note as a Literary Genre (en inglés).
María Luz Vidal Sanjuán

**María Luz Vidal Sanjuán**, nada en Fene o 23 de abril de 1914 e finada en Santa Comba o 22 de setembro de 2001, foi unha mestra galega. Recibiu a Cruz da Orde Civil de Afonso X o Sabio.

## Traxectoria 
En 1944 é destinada como mestra primeiro á escola de Arantón e  en 1973 pasaría a formar parte do cadro de profesores do Colexio Público Barrié de la Maza. Xubilouse en 1983 despois de 39 anos como docente en Santa Comba.
## Recoñecementos
En 1996 sería condecorada polo rei Xoán Carlos I coa Cruz da Orde Civil de Afonso X o Sabio por todos os seus anos de dedicación á docencia.

## Vida persoal
Casou co mestre José Gómez Rubio.

## Notas
Antoloxía Poética I (Fonoteca 92)

**Antoloxía Poética I** é un EP onde se recolle unha escolma poética de distintos poetas galegos, presentado por Isabel Freire Bazarra. Antoloxía Poética II, seguido de Antoloxía Poética (e III), son a continuación desta escolma poética dentro da colección. É a quincuaxésimo oitava casete da colección Fonoteca 92, foi publicado en 1992 pola Editorial Compostela de *El Correo Gallego*.

## Lista de cancións 
## Notas
José Gómez Rubio

**José Gómez Rubio**, nado en Cuntis o 1 de xaneiro de 1911 e finado en Piñeiro o 26 de abril de 1979, foi un mestre galego.

## Traxectoria 
Fixo Maxisterio na Escola Normal de Santiago de Compostela, e obtivo o título de mestre en 1929. Mestre de Ferreira (San Sadurniño), co golpe de Estado do 18 de xullo de 1936, foi destituído e cesado en agosto. Foille conmutada a sanción por un ano de suspendión de emprego e soldo en setembro. En 1944 destinárono inicialmente como mestre á escola de San Cristovo de Arantón e despois pasou á Agrupación Mixta de Santa Comba, onde foi director e secretario da Xunta Municipal. En 1973 integrouse no novo Colexio Público Barrié de la Maza. Finou en Piñeiro o 26 de abril de 1979.

## Recoñecementos 
A Corporación Municipal de Santa Comba deulle o seu nome a unha rúa da localidade polos 35 anos dedicados enteiramente ao ensino.
## Vida persoal 
Casou coa mestra María Luz Vidal Sanjuán, e foi pai de Rosa María e José Manuel Gómez Vidal.
## Notas
Fernando S. Valeiras Sotelo

**Fernando Severino Valeiras Sotelo**, nado en Cortegada o 20 de febreiro de 1953 e finado en Vigo o 26 de xuño de 2022, foi un pintor, escultor, poeta, músico e empresario galego. Nos seus últimos anos de carreira acuñou o pseudónimo de Dom Valeiras.
## Traxectoria
A súa práctica estética afástase das inclusións en correntes ou tendencias oportunistas. Situado dentro do movemento surrealista, liderou proxectos de artes plásticas en Galicia, onde fundou e presidiu a Asociación de Artistas Plásticos de Vigo e Armo, pensadores e creadores contemporáneos.
A súa traxectoria artística estivo acompañada de numerosos proxectos interdisciplinares. En 1980 funda e dirixe o hotel América en Mondariz Balneario, onde organiza o histórico concerto de presentación do primeiro disco de Golpes Bajos, así como o famoso concerto do grupo asturiano Los Ilegales.
Pouco despois fundou a empresa Track, dedicada ao deseño de moda introducindo elementos de residuos industriais, foi pioneiro na creación de movementos artísticos e culturais en Galicia. Durante os anos 80 e 90 liderou os movementos pictóricos que reclamaban a creación do Museo de Arte Contemporánea de Vigo na antiga prisión en ruínas da cidade de Vigo.
A súa traxectoria defínese pola coherencia, a intensidade e o dominio sempre visceral na procura da expresión artística.
## Notas
An Extremely Goofy Movie

***An Extremely Goofy Movie*** é un filme estadounidense de 2000 dirixido por Douglas McCarthy. Foi distribuído por Walt Disney Home Video e producido por Walt Disney Television Animation. É unha secuela do filme de 1995 *A Goofy Movie* e o remate para a serie de televisión *Goof Troop*, na cal Max Goof vai á universidade para non ter que aturar o seu pai, Goofy, ata que este perde o seu traballo e se matricula alí para conseguir a titulación que nunca recibiu. Mentres tanto, Max e os seus amigos compiten nos X Games universitarios.

Estreouse en Blu-ray co título *Disney Movie Club* xunto con *A Goofy Movie* o 23 de abril de 2019.

## Personaxes 
* Jason Marsden como Max Goof
* Bill Farmer como Goofy Goof
* Jeff Bennett como Bradley Uppercrust III
* Jim Cummings como Pete
* Vicki Lewis como Beret Girl
*Bebe Neuwirth como Sylvia Marpole
* Rob Paulsen como P.J.
* Pauly Shore como Robert "Bobby" Zimuruski
* Brad Garrett como Tank

## Notas
Dead Oceans

**Dead Oceans** é un selo discográfico independente estadounidense formado en 2007 e baseado en Bloomington, Indiana.

## Historia 
En 2007, Phil Waldorf fundou Dead Oceans con Chris Swanson. Swanson suxeriu o nome Dead Oceans, que proviña da letra da canción de Bob Dylan "A Hard Rain's a-Gonna Fall" (1963). O irmán de Chris,Ben Swanson, Darius Van Arman, e Jonathan Cargill de Secretly Canadian e Jagjaguwar tamén axudaron a fundar o selo. A discográfica é parte da familia de etiquetas independentes Secretly Group.

Algúns dos primeiros lanzamentos do selo son *Pride* de Phosphorescent, *Rise Above* de Dirty Projectors, e *Set ‘Em Wild, Set ‘Em Free* de Akron/Family*,* que van dende o folk ata o art punk. Dead Oceans publicou traballos de Julianna Barwick, Mitski, Phoebe Bridgers, Japanese Breakfast, Ryley Walker, The Tallest Man on Earth, Kevin Morby, Marlon Williams, Shame, e moitos outros.

En 2017 Dead Oceans publicou o primeiro álbum da banda de shoegaze Slowdive en 22 anos.

No ano 2018 Dead Oceans foi listado no número 7 da lista das 10 mellores discográficas de 2018 da revista *Paste*. Jagjaguwar foi número 4 e Secretly Canadian apareceu no posto 8.

## Artistas 
* A Place to Bury Strangers 
* Akron/Family
* Alex Lahey
* Bear in Heaven
* Better Oblivion Community Center
* Bill Fay
* Bishop Allen
* Bleached
* Bowerbirds
* Brazos
* Bright Eyes
* Califone
* Citay
* Destroyer
* Dirty Projectors
* Dub Thompson 
* Durand Jones & The Indications
* Evangelicals
* Fenne Lily
* Frog Eyes 
* Gauntlet Hair
* Japanese Breakfast
* John Vanderslice
* Julianna Barwick
* Kane Strang
* Kevin Morby
* Khruangbin
* Mark McGuire
* Marlon Williams
* Mitski
* Mt. St. Helens Vietnam Band
* Nurses
* On Fillmore
* Phoebe Bridgers
* Phosphorescent
* Ryley Walker
* Shame
* Sloppy Jane
* Slowdive
* Strand of Oaks
* Sun Airway
* The Donkeys
* The Explorers Club
* The Luyas
* The Tallest Man on Earth
* These Are Powers
* Tom Rogerson
* Toro y Moi
* Wednesday
* White Hinterland 

## Notas 
## Véxase tamén 
### Ligazóns externas 
* Páxina do selo
Aureli Argemí i Roca

**Aureli Argemí i Roca** (chamado en realidade **Ignasi Argemí Roca**), nado en Sabadell o 1 de febreiro de 1936 e finado o 1 de abril de 2024, foi un teólogo e activista político catalán. 

## Traxectoria 
Fundou o Centre Internacional Escarré per a les Minories Ètniques i Nacionals (CIEMEN) –do que foi presidente emérito–, e tamén foi un firme defensor dos dereitos nacionais dos Países Cataláns. Foi tamén un rererente internacional na defensa dos dereitos dos pobos, dos dereitos lingüísticos, da paz e da solidariedade internacional.

Era fillo do doutor Joan Argemí i Lacoma e de Carme Roca Jolonch, e irmán do tamén doutor Joan Argemí . Aureli viviu na abadía de Montserrat entre 1946 e 1964, primeiro como escolar e despois como monxe. Licenciouse en dúas ramas de Teoloxía na Universidade Sant Anselm de Roma e no Instituto Católico de París. Entre 1965 e 1968 foi secretario do abade de Montserrat Aureli Maria Escarré i Jané e acompañouno cando as autoridades franquistas o obrigaron ao exilio.  Ambos os dous establecéronse en Viboldone, preto de Milán, ata que Escarré morreu en 1968. Dende entón instalouse na abadía de Cuixà (El Conflent ). Alí colaborou en varias iniciativas da resistencia antifranquista e en 1974 funda CIEMEN. En 1981 foi un dos impulsores da Chamada á Solidariedade en Defensa da Lingua, a Cultura e a Nación Catalás.

## Obras 
* *Chiesa fascista e Stato Cattolico in Spagna* (Igrexa fascista e Estado católico en España) (1970)
* *Il carcere vaticano* (A prisión do Vaticano) (1972)
* *Rivoluzione o morte* (Revolución ou morte) (1974) sobre o Proceso de Burgos
* *I Paesi Catalani (*Os Países Catalans) (1979)
* *Sobirania o submissió* (Soberanía ou submisión)  (1993)
* *Això és Europa* (Isto é Europa) (2002)
* ''Petita història de l'abat de Montserrat Aureli M. Escarré (*Breve historia do abade de Montserrat Aureli M. Escarré*)* (2008)
* *La llavor sembrada. Memòries (*A semente sementada Memorias*)'' (2023)
## Notas
Tianzhu

***Tianzhu*** (chinés tradicional e simplificado: 天主; *pinyin*: Tiānzhǔ; Wade-Giles: T'ian1-chu3), literalmente "Mestre Celestial" ou "Señor dos Ceos", é unha palabra chinesa cuñada polos xesuítas para designar ao deus cristián.

## Historia 
A voz *tianzhu* apareceu por vez primeira na tradución chinesa dos dez mandamentos realizada por Michele Ruggieri (1543-1607). O propio Ricci escribiu posteriormente outro catecismo, o *Tianzhu shiyi* 天主實義 ("O auténtico sentido do Señor dos Ceos").

"Catolicismo" adoita traducirse como *tianzhujiao* 天主教 ("A relixión do Señor dos Ceos"). Pola súa banda, "católico" é *tianzhujiaotu* 天主教徒, xa que *tu* 徒 significa "discípulo" ou "crente".

## Notas 
## Véxase tamén 
### Bibliografía 
* Davidson, M. (ed.) (2006): *Collins Chinese Dictionary*. HarperCollins.
* Jensen, L. M. (1997): *Manufacturing Confucianism: Chinese Traditions & Universal Civilization*. Duke University Press. .
* O'Malley, J. W. (1999): *The Jesuits: Cultures, Sciences, and the Arts, 1540-1773*. University of Toronto Press. .
* Yang, F. (2010): *Chinese Christians in America: Conversion, Assimilation, and Adhesive Identities*. Pennsylvania State University Press.

### Ligazóns externas 
* 《天主實義》 (texto completo en chinés clásico).
Banda de Música Cultural de Teo / Banda de Música Xuvenil do Padroado da Cultura de Narón (Fonoteca 92)

A quincuaxésimo novena casete da colección Fonoteca 92 é un EP que recolle na cara A catro temas interpretados pola Banda de Música Cultural de Teo, dirixida por Gervasio Salgueiro Estévez, e que na cara B recolle a Obertura 1812 de Tchaikowski interpretada pola Banda de Música Xuvenil do Padroado da Cultura de Narón, dirixida por Narciso Pillo, publicado en 1992 pola Editorial Compostela de *El Correo Gallego*.

## Lista de cancións 
## Notas
José Camilo Soto Losada

**José Camilo Soto Losada**, nado en Maside en 1876 e finado en Vilanova dos Infantes en 1952, foi un mestre e político galego.

## Traxectoria 
Cando o seu pai, Manuel Soto Fernández, militar, foi destinado a Celanova, trasladouse coa familia. Foi contable dunha familia de terratenentes e despois estivo empregado na Tabacaleira de Celanova. Fíxose mestre e exerceu en Salriago de Olveira (1911), San Pedro de Laroá (Xinzo de Limia), Proente (A Merca) en 1913, Castromao (por consorte en 1916) e San Fiz (Soutomaior, Taboadela). Na ditadura de Primo de Rivera foi nomeado alcalde de Taboadela o 31 de xaneiro de 1924. Foi elixido membro da xunta asesora da Unión Patriótica de Taboadela en 1927. Despois foi mestre en Viso-Canedo, permutando para Oxén (Sobreira, Vilamarín) en maio de 1935. Membro da Asociación de Trabajadores de la Enseñanza de Orense

Co golpe de Estado do 18 de xullo de 1936 foi cesado e destituído como mestre a principios de agosto por ser un dos dirixentes da ATEO. Foi detido en Tamallancos e ingresou na Prisión Provincial de Ourense o 12 de agosto. Trasladado ao cárcere de Celanova o 25 de agosto, permaneceu detido até novembro de 1936. Como resultado do proceso de depuración foi sancionado coa separación definitiva do servizo e baixa na escala en 1940. Foi vivir de alugueiro a unha casa en Vilanova e despois instalouse en Celanova. Viviu de facer traballos, algúns como procurador.

## Vida persoal 
Casou coa mestra de Vilanova dos Infantes Sara Fernández Salgado, e foi pai de Luís, Inés, Sara, Celia, Marina e Xulio Soto Fernández.

## Notas 
## Véxase tamén 
### Bibliografía 
* 

* 
### Ligazóns externas 
* Os cadernos de Camilo Soto
Boado, Franza, Mugardos

**Boado** é un lugar da parroquia de Franza no concello de Mugardos na provincia da Coruña. Forma un único núcleo xunto con Boado (Maniños, Fene).

## Lugares e parroquias 
### Lugares de Franza 
### Parroquias de Mugardos
As Escadas, Maniños, Fene

**As Escadas** é un lugar da parroquia de Maniños no concello coruñés de Fene na comarca de Ferrol. Sitúase xunto ás Escadas (Franza, Mugardos).

## Lugares e parroquias 
### Lugares de Maniños 
### Parroquias de Fene
Soutomaior, Soutomaior, Taboadela

**Soutomaior** é un lugar da parroquia de Soutomaior, no concello ourensán de Taboadela, na comarca de Ourense. Segundo o IGE, en 2023 tiña 16 habitantes (9 homes e 7 mulleres).

## Lugares e parroquias
### Lugares de Soutomaior
### Parroquias de Taboadela
## Notas 
## Véxase tamén 
### Outros artigos 
* Lugares de Taboadela
Tazones

**Tazones** é unha parroquia e unha vila mariñeira do concello asturiano de Villaviciosa. A parroquia ten unha superficie de 3,51 km². É coñecida por ser o lugar de desembarco de Carlos I de España en 1517 e pola súa arquitectura e situación, sendo considerada varias veces como unha das vilas máis bonitas de España en diferentes medios.
 
## Etimoloxía 
Segundo Xosé Lluis García Arias, no seu libro "Pueblos asturianos: el porqué de sus nombres", a orixe do nome de Tazones procedería de "Stationes", plural de "Stationem".

## Localidades 
### Sitios 
## Galería de imaxes 

Ficheiro:Puerto de Tazones.jpg|Porto de Tazones.
Ficheiro:Tazones - Barrio de San Roque.jpg|Barrio de San Roque.
Ficheiro:Villaviciosa 15 16 56 830000.jpeg|Arquitectura tradicional da vila.
Ficheiro:Faro de Tazones0282.jpg|Faro de Tazones.
Ficheiro:Tazones - Faro.jpg|Subida ao faro de Tazones.

## Notas 
## Véxase tamén
A Place to Bury Strangers

**A Place to Bury Strangers** é unha banda estadounidense de rock formada no ano 2002 na cidade de Nova York. O trío está no presente composto por Oliver Ackermann (guitarra/voces, baixo), John Fedowitz (baixo) e Sandra Fedowitz (batería). Coñecido comunmente polas iniciais APTBS, o grupo toca unha pesada e atmosférica mestura de noise rock, shoegaze e space rock influenciada polo Wall of Sound.

A banda é coñecida polo volume dos seus intensos directos. A Place to Bury Strangers son coñecidos polos escritores musicais como a "banda máis ruidosa de Nova York", unha reputación que a banda desenvolveu mesmo antes do lanzamento do seu primeiro álbum.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
A Rúa Alta, Fene, Fene

**A Rúa Alta** é un lugar da parroquia de Fene no concello coruñés de Fene na comarca de Ferrol. Sitúase a carón da Rúa Alta (Perlío).

## Véxase tamén 
### Lugares e parroquias 
### Lugares de Fene 
### Parroquias de Fene 
### Outros lugares 
* Lugares de Fene
O Campelo, Fontecada, Santa Comba

**O Campelo** é un lugar da parroquia de Fontecada, no concello coruñés de Santa Comba, na comarca do Xallas. Segundo o IGE, en 2023 tiña 16 habitantes (10 homes e 6 mulleres).

Está situado xunto a Campelo (A Riba, A Baña).

## Lugares e parroquias 
### Lugares de Fontecada 
### Parroquias de Santa Comba 
## Notas 
## Véxase tamén 
### Outros artigos 
* Lugares de Santa Comba
Dirty Projectors

**Dirty Projectors** é unha banda estadounidense de indie rock formada en Brooklyn, Nova York, no ano 2002. O grupo é o proxecto do cantautor David Longstreth, que vén sendo o seu único membro constante despois de numerosos cambios na formación. No presente Dirty Projectors está composta por Longstreth, xunto con Mike Daniel Johnson (batería), Maia Friedman (voces, guitarra, teclados), Felicia Douglass (voces, percusión, teclados) e Kristin Slipp (voces, teclados).

Desde o seu nacemento, Dirty Projectors publicou oito álbums de estudio, con importantes contribucións da co-vocalista e guitarrista Amber Coffman dende 2006 ata 2013. Tras o lanzamenro de *Rise Above* (2007), un álbum de cancións de Black Flag reimaxinadas de memoria, Dirty Projectors lanzou o seu exitoso traballo *Bitte Orca* en 2009. Con voces principais de Longstreth, Coffman, e Angel Deradoorian, o álbum recibiu unha ampla aclamación da crítica e aumentou significativamente a exposición da banda. O seu seguinte disco, *Swing Lo Magellan* (2012) foi lanzado con máis aclamación.

Tras a marcha de Coffman en 2013, Longstreth centrou Dirty Projectors nun proxecto maioritariamente baseado no estudo, lanzando os álbums *Dirty Projectors* e *Lamp Lit Prose*, en 2017 e 2018, respectivamente. Dirty Projectors converteuse nunha bnda completa novamente en 2018 coa incorporación das co-vocalistas Felicia Douglass, Maia Friedman e Kristin Slipp para xirar na promoción de  *Lamp Lit Prose*. Inspirado pola química e a dinámica da formación actual da banda, o grupo gravou e lanzou cinco EPs ao longo de 2020.

En 2024, a antiga membro Olga Bell regresou á banda antes das actuacións dun ciclo de cancións orquestrais, chamado *Song of the Earth*.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Ninfodoro

**Ninfodoro** é o nome das seguintes persoas da Antigüidade clásica:

* Ninfodoro de Abdera, embaixador da cidade de Abdera.
* Ninfodoro de Anfípolis, historiador da antiga Grecia.
* Ninfodoro de Siracusa, historiador da antiga Grecia.
* Ninfodoro (médico), médico da antiga Grecia.
Ninfodoro de Siracusa

**Ninfódoro de Siracusa** (en grego Νυμφόδωρος, *Nymphódōros*, en latín: Nymphodorus) foi un historiador grego do século -IV, que viviu na época de Filipo II de Macedonia e Alexandre Magno, cara a mediados do século.
## Traxectoria 
Claudio Eliano fala do uso que facían en Sardeña das peles de cabra, feito do que se deduce que quizais tamén escribiu sobre esta illa, ou quizais só se trate dunha digresión dunha das súas obras.
Escribiu, segundo Ateneo de Naucratis:
*  'Periplo de Asia'.
*  'Sobre as marabillas de Sicilia' ou 'Sobre Sicilia'.
## Notas
Cuatrosfera

***Cuatrosfera*** foi un programa contedor da canle de televisión española Cuatro emitido entre o 8 de novembro de 2005 e o 29 de abril de 2010. Emitía distintas series de ficción e animación nas mañás da fin de semana e nas noites de luns a xoves.

## Formato 
Tratábase dun programa xuvenil con presentadores que intercalaba series con reportaxes. Diferenciábanse dúas edicións: *Cuatrosfera Urbano* (ou mañás) e *Cuatrosfera +18* (ou noites).

Ambas as edicións compartían o mesmo estudio e algunhas reportaxes.

### *Cuatrosfera Urbano* 
Esta edición estaba presentada por Manuela Velasco, e nunha primeira etapa xunto a Víctor Masán.

Emitiron series como: *Dragon Ball Z*, *Rebelde Way* e *V*.

### *Cuatrosfera +18* 
Esta edición estaba presentada por Kira Miró, nunha primeira etapa xunto a Johann Wald e despois xunto a Ernesto Sevilla. Colaboraba xente como Sandra Uve, Jordi Costa ou Pedro Quella.

O programa repasaba en ton humorístico as tendencias máis quentes, emisións insólitas doutras cadeas de televisión, o último en videoxogos e as novidades de Internet.

Emitiron series como *Alias*, *Gasaraki*, *Bleach* ou *South Park*.

## Series de Cuatrosfera 
* *Alias*
* *Baby Blue*
* *SpongeBob SquarePants*
* *Dragon Ball Z*
* *Bleach*
* *Cowboy Bebop*
* *Knight Rider*
* *The Greatest American Hero*
* *O Show da Pantera Rosa*
* *Fullmetal Alchemist*
* *Galáctica*
* *Gasaraki*
* *Ghost in the Shell: Stand Alone Complex*
* *Kevin Spencer*
* *Kung fu*
* *The Oblongs*
* *MÄR*
* *¡Mucha Lucha!*
* *Naruto*
* *Neon Genesis Evangelion*
* *Otaku*
* *Outlaw Star*
* *Paranoia Agent*
* *Perfect Strangers*
* *Pretty Cure*
* *RahXephon*
* *Rebelde Way*
* *Samurai Champloo*
* *Serial Experiments Lain*
* *South Park*
* *V*
* *Vaca e polo*
* *Life with Derek*
* ''Wolf's Rain*
* *Wonder Woman''

## Notas
Henri Sauvaire

**Henri Joseph Sauvaire**, nado en Marsella o 15 de marzo de 1831 e finado en Montfort-sur-Argens, Var, o 4 de abril de 1896, foi un epigrafista, numismático e fotógrafo francés, coñecido principalmente polos seus estudos e as súas investigacións orientalistas. 

## Traxectoria 
Henri Sauvaire nado en Marsella en 1831, desenvolveu case toda a súa carreira profesional en Oriente, comezando como empregado da chancelaría francesa en Alexandría en 1857, e logo en Beirut en 1859. Tamén estivo en Damasco como comisario francés en Siria no momento dos masacres de 1860 no Líbano e en Siria. En 1863, participou na misión do duque de Luynes ao Mar Morto, na súa condición de arabista e fotógrafo.

En 1865 foi nomeado primeiro dragomán de Alexandría.

Outro dos seus proxectos editoriais máis salientables foi a tradución dun tratado árabe medieval sobre a historia de Damasco, publicado tamén no *Journal Asiatique*, entre 1894 e 1896, que supón non só unha fonte de coñecemento histórico senón unha das primeiras manifestacións da epigrafía árabe, unha disciplina pouco desenvolvida ata o momento. 

Sauvaire recibiu en 1895 o título Cabaleiro da Lexión de Honra, e en 1889 foi elixido membro correspondente da *Académie des inscriptions et belles-lettres* de París.

Henri Sauvaire finou o 4 de abril de 1896 en Montfort-sur-Argens, departamento de Var.

## Publicacións 
Esta é unha escolma das publicacións de Henri Sauvaire:

* (1860). "La plus ancienne monnaie arabe d'Abdul-Malek". En *Revue de la Numismatique Belge*. 3ª serie. Tomo IV. Páxinas 325-327.
* (1867). *De Kerak à Chaubak, Extrait du journal de Voyage* (con Christophe Mauss). Martinet, París.
* (1876). ''El Fatawa 'l Khayryeh. Les Fetwas de Khayr-ed-Dyn*. Imprimeur du Comerce, Alexandría.
* (1876). **. Leroux, París.
* (1882). *Droit Musulman (rite hanafite)*. Barlatier-Frissat, Marsella.
* (1882-1888). *Matériaux pour servir à l’histoire de la numismatique et métrologie Musulmanes*. Vol. I(1882); Vol. II (1885); Vol. III (1888). Imprimerie Nationale, París.
* (1884). *Voyage en Espagne d'un Ambassadeur marocain (1690-1691)*. Leroux, París.
* (1893). *Sur une mère d'astrolabe arabe du XIIIe siècle (609 de l'Hégire)* (con M. J. de Rey). Imprimerie Nationale, París.
* (1894-1896). "Description de Damas". En *Journal asiatique''. 9ª serie. Société Asiatique. Imprimerie Nationale, París. 
** (1894) Tomo III. Marzo-abril (), maio-xuño ().
** (1894) Tomo IV. Setembro-outubro (), novembro-decembro ().
** (1895) Tomo V. Marzo-abril (), maio-xuño (). 
** (1895)Tomo VI. Setembro-outubro (), novembro-decembro ().
** (1896) Tomo VII. Marzo-abril (), maio-xuño ().

## Notas 
## Véxase tamén 
### Bibliografía 
* Schlumberger, G. (1896). "Éloge funèbre de M. Henri-Joseph Sauvaire, correspondant de l'Académie". En ''Comptes rendus des séances de l'Académie des Inscriptions et Belles-Lettres*. Tomo XXIV. Marzo-abril. Páxinas 151-152.

* Tréhin, J-Y. (2008). "Sauvaire, Henri Joseph". En Pouillon, F. (ed.). *Dictionnaire des orientalistes de langue française''. Páxinas 869-870. Karthala. ISBN 978-2-8111-0790-1
Alfonso Grupo / Os Cuadros (Fonoteca 92)

A sesaxésima casete da colección Fonoteca 92 é un EP que recolle na cara A tres temas interpretados pola banda Alfonso Grupo e que na cara B recolle outros tres temas interpretados pola banda os Cuadros, publicado en 1992 pola Editorial Compostela de *El Correo Gallego*.

## Lista de cancións 
## Notas
Epiménides

**Epiménides** é o nome das seguintes persoas da Antigüidade clásica:
* Epiménides de Creta, poeta e profeta de Creta.
* Epiménides (historiador), historiador grego.
Tamén é o nome dun cráter da Lúa:
*Epiménides (cráter).
Bichos (libro)

***Bichos*** é un libro de contos escrito polo autor portugués Miguel Torga e publicado en 1940.

## Contos 
Cada unha das historias ten como personaxe principal un animal, en loita cos elementos da natureza, Deus ou o home. Os mitos rurais e pastorais mestúranse con motivos relixiosos e están ben presentes na obra do autor, como se verifica en "Vicente", a última das 14 historias do libro. As restantes son "Nero", "Mago", "Madalena", "Morgado", "Bambo", "Tenório", "Jesus", "Cega-Rega", "Ladino", "Ramiro", "Farrusco", "Miura" e "O Senhor Nicolau".

## Notas 
## Véxase tamén 
### Bibliografía 
* 
* Saraiva, António José e Lopes, Óscar. *História da Literatura Portuguesa*.
* Torga, Miguel (1995). *Bichos*. Edição de Autor, 19ª edición.
Margaret Boden

**Margaret Ann Boden**, nada en Londres o 26 de novembro de 1936 e finada en Brighton o 18 de xullo de 2025, foi unha profesora de investigación de ciencia cognitiva no departamento de informática na Universidade de Sussex, onde o seu traballo abarcou os campos de intelixencia artificial, psicoloxía, filosofía, ciencia cognitiva e informática.

## Notas 
{
Os Azeitonas

**Os Azeitonas** son unha banda portuguesa de pop rock de Porto, formada en 2002. A banda está formada por Mário *Marlon* Brandão (vocalista), Luísa *Nena* Barbosa (vocalista) e João *Salsa* Salcedo (vocalista e teclado). O grupo publicou cinco álbums de longa duración e un DVD.

A banda é coñecida polos seus exitosos *sinxelos* "Quem És Tu Miúda", "Anda Comigo Ver os Aviões", "Café Hollywood", "Ray-Dee-Oh" e "Tonto de Ti". O quinto álbum da banda, *AZ*, foi lanzado o 8 de xullo de 2013 por *Parlophone*, sucesor de *EMI Music Portugal* . A banda foi nomeada dúas veces ao premio ao Mellor Acto Portugués nos MTV Europe Music Awards .

## Historia 
Con orixes que se remontan ao ano 2002, nun momento no que non era máis que unha broma entre amigos, a banda foi inspirada polos discos de Rui Veloso . En xullo de 2005 nace o primeiro disco da banda, *Um Tanto ou Quanto Atarantado,* producido e publicado por *Maria Records*. 

En agosto de 2006 o grupo lanzou, só na rede, o sinxelo "Sílvia Alberto" que permaneceu varias semanas no número 1 de *descargas*. Outras cancións publicáronse no mesmo formato, coma "Queixa ao Pai Natal" (no Nadal de 2006) e "Queixa a Cupido" (en febreiro de 2007). 

O tema "Anda Comigo Ver os Aviões" convértese nun grande éxito tras ser cantado por un concursante do programa portugués *Ídolos* . Tamén foi adaptado por Vasco Palmeirim, do programa matinal de Rádio Comercial, nunha sátira sobre Pingo Doce titulada "Ven comigo a ver as promocións".

En maio de 2012, Miguel Araújo, que formaba parte de Azeitonas baixo o nome artístico Miguel AJ, publicou o seu primeiro disco en solitario.

O grupo foi nomeado para o título de *Mellor Acto Portugués* nos MTV Europe Music Awards de 2012. Finalmente, o gañador do premio foi a cantante Aurea.

O 11 de outubro de 2016, Os Azeitonas comunicaba nas redes sociais a noticia de que Miguel Araújo deixaba a banda para dedicarse á súa carreira en solitario, sendo o seu último concerto como parte da banda o 1 de xaneiro de 2017.

O grupo participou no Festival RTP da Canção 2022, coa canción "Solta a Voz e Canta", caendo na 2ª semifinal ao quedar en 7º lugar.

O 14 de xaneiro de 2024, a banda anunciou 'Pander Live'. O primeiro episodio tivo lugar o 23 de xaneiro de 2024 e tivo como convidado a Miguel Araújo .

## Discografía 
### Álbums de estudio 
* *Um Tanto ou Quanto Atarantado* (2005)
* *Rádio Alegria* (2007)
* *Salão América* (2009)
* *Em Boa Companhia Eu Vou* (2011)
* *AZ* (2013)
* Banda Sonora (2018)

### Videoografía 
* *Em Boa Companhia Eu Vou* (2011)

## Notas 
## Véxase tamén 
### Ligazóns externas 
* Sitio web oficial
* Páxina web da banda, blog
Han kitab

***Han kitab*** (chinés tradicional: 漢克塔布; chinés simplificado: 汉克塔布; *pinyin*: Hàn kètǎbù; Wade-Giles: Han4 k'o4-t'a3-pu4; árabe: هان کتاب) é o nome que reciben un conxunto de textos islámicos en chinés, escritos por autores musulmáns, que explican o islam empregando terminoloxía confuciana. O termo reflicte a natureza destas obras: *han* 汉 significa "chinés", e *kitab* کتاب é "libro" en árabe. Foron redactados principalmente a comezos do século XVIII, durante a dinastía Qing (1644-1912). Eruditos posteriores, como Ma Qixi (1857-1914), Ma Fuxiang (1876-1932) ou Hu Songshan (1880-1955) foron influenciados polos *han kitab*.

## Historia 
As orixes da literatura *han kitab* remóntanse aos traballos do erudito Hu Dengzhou no século XVI. Tras estudar durante varios anos no mundo islámico, Hu regresou á China para fundar un sistema educativo que incorporaba a análise dos textos islámicos co ensino de idiomas estranxeiros e do chinés. Ao principio, tratábase de traducións de textos sufís en lingua persa. Porén, a mediados do século XVII, os intelectuais musulmáns chineses comezaron a redactar obras orixinais nas que mesturaban elementos islámicos co pensamento chinés clásico.

Entre os autores do *han kitab*, atópanse Liu Zhi (1660-c. 1739), quen viviu en Nanjing a comezos do século XVIII, e Wang Daiyu (c. 1570-c. 1660).

## Notas 
## Véxase tamén 
### Bibliografía 
* Benite, Z. (2010): Follow the White Camel: Islam in China to 1800. En Morgan, D. O. e Reid, A. (eds.), *The New Cambrdige History of Islam* (409-426). Cambridge University Press.
* Dillon, M. (1999): ''China's Muslim Hui Community: Migration, Settlement and Sects*. Curzon Press. .
* Lai, Q. (2020): The Making of Sino Muslim Identity: Han Kitab in the Chinese Xidaotang. *Chinese Sociological Review*, 52(2), 167-198. 
* Lipman, J. N. (1997): *Familiar Strangers: A History of Muslims in Northwest China*. University of Washington Press. .
* Wroldsen, K. J. (2023): Let Confucianism and Islam Work Together: Bargaining for a Distinct Muslim Identity in Local Propaganda Literature. *Asian Ethnicity'', 24(2), 157-180.
Múltiplo

RAG: (adxectivo) Número que contén outro un número exacto de veces.

Tamén substantivo masculino.

Pode referirse a:
*en gramática, Un múltiplo é un tipo de numeral;
*en matemáticas, está relacionado co divisor.
De costas á lei

***De costas á lei*** (en ) é un filme estadounidense de 1989 dirixido por Carl Schenkel. Está protagonizado por Denzel Washington no seu primeiro papel como protagonista, xunto con Robert Townsend, James Fox, Mimi Rogers, M. Emmet Walsh e Sheryl Lee Ralph. O guión é obra de Hampton Fancher e baséase na obra de A. H. Z. Carr de 1971 *Finding Maubee*. No filme, Washington interpreta a Xavier Quinn, un xefe de policía que tenta axudar o seu amigo da infancia Maubee (Townsend) logo de que se converta nun sospeitoso de asasinato.

## Personaxes 
* Denzel Washington como xefe Xavier Quinn
* Robert Townsend como Maubee
* James Fox como Thomas Elgin
* Mimi Rogers como Hadley Elgin
* M. Emmet Walsh como Fred Miller
* Sheryl Lee Ralph como Lola Quinn
* Esther Rolle como Ubu Pearl
* Art Evans como oficial "Jump" Jones
* Henry Judd Baker como Nicotine
* Norman Beaton como Gobernador Chalk
* Alex Colon como Jose Patina
* Tyra Ferrell como Isola
* Keye Luke como Dr. Raj
* Carl Bradshaw como Cocodick
* Ron Taylor como oficial McKeon
* Oliver Samuels como oficial Rupert

## Notas
Tiroteo na escola de Viertola

miniatura|A escola de Jokiranta, onde tivo lugar o tiroteo o 2 de abril de 2024.
O **tiroteo na escola de Viertola** tivo lugar o 2 de abril de 2024 na sede de Jokiranta da escola de Viertola, na cidade de Vantaa (Finlandia). O autor foi un neno de 12 anos que disparou a tres persoas da mesma idade, matando a un neno e ferindo de gravidade a dúas nenas.

## Contexto 
A escola de Viertola é unha escola de ensino primario situada no barrio de Viertola, no distrito de Tikkurila, Vantaa. A cidade de Vantaa é a cuarta cidade máis poboada de Finlandia con 242&nbsp;819&nbsp;habitantes en 2022 e forma parte do Gran Helsinqui.

Os sucesos ocorreron en Finlandia, o país da Unión Europea con máis armas de fogo por habitante, e non foi o primeiro caso dun tiroteo nun centro escolar, tendo sucedido outros como o de Jokela e o de Kauhajoki nos anos 2007 e 2008 respectivamente, nos que morreron 20 persoas e que levaron a un endurecemento da lexislación sobre a posesión e uso de armas no país nórdico.

A escola ten en 2024 ao redor de 800 estudantes e nela traballan unhas 90 persoas. Na escola hai uns 40 alumnos e alumnas da denominada educación policlínica, destinada a nenas e nenos que precisan asistencia psiquiátrica infantil.

## Os sucesos 
Os sucesos comezaron pouco despois das 9:00, cando logo de escoitarse disparos, as nenas e nenos da escola foron encerrados nas aulas. Ás 9:08 a policía recibiu un aviso da escola, onde se presentou uns nove minutos máis tarde. As autoridades policiais advertiu á poboación da zona para que non abriran as portas das súas casas a persoas descoñecidas antes de que atraparan ao sospeitoso dos feitos ao redor das 10:00 no barrio de Siltamäki, en Helsinqui, requisando ao mesmo tempo a pistola coa que presuntamente cometera os actos.

O neno que tería disparado contra outros alumnos da escola fora trasladado á escola de Viertola a principios do ano 2024.

O caso abriu o debate sobre a rebaixa na idade na que unha persoa ten responsabilidade penal en Finlandia. En agosto de 2023 ministra do interior Mari Rantanen, do partido de ultradereita Perussuomalaiset, sinalou que o seu partido quería estudar a posibilidade de reducir a idade na que unha persoa ten responsabilidade penal.

## Notas 
## Véxase tamén 
### Outros artigos 
* Acoso escolar
Chase XCG-20

O **Chase XCG-20**, tamén coñecido como **XG-20** e designado pola compañía **MS-8 Avitruc**, foi un gran planador de asalto desenvolvido inmediatamente despois da segunda guerra mundial pola Chase Aircraft Company para a Forza Aérea dos Estados Unidos, sendo o planados máis grande construído nese país. O XG-20 non chegaría a entrar en produción debido a un cambio nos requisitos da USAF, porén, foi modificado no exitoso avión de transporte bimotor Fairchild C-123 Provider que tivo un amplo servizo na guerra de Vietnam.

## Notas 
## Bibliografía 
* Gunston, Bill (1980). ''The Encyclopedia of the World's Air Power''. New York: Crescent Books. ISBN 0-517-53754-0
As do hóckey

***As do hóckey*** (en ) é unha serie de televisión catalá producida por Televisió de Catalunya e Brutal Media e estreada o 29 de abril de 2019. É o resultado do traballo de fin de grao de catro estudantes de Comunicación Audiovisual da Universidade Pompeu Fabra: Laura Azemar, Ona Anglada, Natàlia Boadas e Marta Vivet. Presentaron o proxecto no Pitching Audiovisual do Clúster Audiovisual de Cataluña e espertou o interese de varias produtoras catalás, entre elas Brutal Media, que levou a cabo o seu desenvolvemento.

*As do hóckey* foi galardoada co premio CIMA á igualdade no FesTVal. Netflix engadiuno ao seu catálogo mundial en setembro de 2019. Estreouse dobrada en galego na plataforma AGalega da TVG.

## Personaxes 
* Iria del Río como Anna Ricou Mas
* Natàlia Barrientos i Bueno como Berta Figuera Terrats
* Dèlia Brufau i Centelles como Emma Ricou Mas
* Yasmina Drissi i Sales como Laila Bakri
* Clàudia Riera i Bertran como Gina Camps
* Asia Ortega i Leiva como Florencia «Flor» Vilamayor
* Mireia Oriol como Lorena Sánchez Ballart
* Júlia Gibert i Comella como Raquel Alcober Monforte
* Laia Pérez i Fontan como Janina Díaz

O resto do elenco está composto por:
* Guillermo Lasheras i Tebar como Quim Puigdevall Centelles «Putxi»
* Xúlio Abonjo como El Pela

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Antoloxía Poética II (Fonoteca 92)

**Antoloxía Poética II** é un EP onde se recolle unha escolma poética de distintos poetas galegos, presentado por Isabel Freire Bazarra. É a continuación de Antoloxía Poética I e precede a Antoloxía Poética (e III) que cerra esta escolma poética dentro da colección. É a sesaxésimo quinta casete da colección Fonoteca 92, foi publicado en 1992 pola Editorial Compostela de *El Correo Gallego*.

## Lista de cancións 
## Notas